jkorsvik/nowiki_second_scrape_merged huggingface dataset:
Folkets frigjøringshærs marine

Folkets frigjøringshærs marine (tradisjonell kinesisk: 中國人民解放軍海軍, forenklet kinesisk: 中国人民解放军海军, pinyin: Zhōngguó Rénmín Jiěfàngjūn Hǎijūn,  engelsk: People's Liberation Army Navy, forkortet PLAN) er Det kinesiske kommunistiske partis forsvarsmakts, Folkets frigjøringshærs, marine gren. Den ble opprettet i 1950. Den består (2012) av en styrke på over 215.000 mann og organisert i tre flåter.


== Historie ==
Den første flåtebasen ble anlagt i mars 1950 med stor assistanse fra Sovjetunionen. Sovjetunionen gav også over årene mye materiellassistanse. I 1955 var det blitt organisert tre flåter: Nordflåten, Østflåten og Sørflåten. Også det marine flyvåpen var kommet i gang. 
Under det såkalte «store spranget» ble flåten videreutviklet, og fikk mange flere fartøyer. Også under kulturrevolusjonen ble marinen forskånet fra de problemer som resten av samfunnet fikk utlide.I 1970-årene og 1980-årene fikk den kinesiske marine ca 20 prosent av det totale forsvarsbudsjettet og personell og fartøy økte kraftig. Det var også i 1980-årene at Kinas marine ble en regional stormakt, meget på grunn av den nye øverstkommanderende Liu Huaqing. I denne perioden gjorde man også store fremskritt med robotteknikk. Blant annet utviklet man de første ballistiske roboter til sina ubåter på det sene 1980-tallet.På 1990-tallet, da Kinas økonomi gjorde store fremskritt, ble det igjen satset stort på marinen. Nye overflatefartøy- og ubåt-klasser kom i tjeneste mens de eldre fartøyer av sovjetisk type ble gradvis utfaset.
Fra 2000-tallets begynnelse hadde man begynt å planlegge en havsflåte, en såkalt blue-water navy. Moderne jagere og fregatter ble utviklet og flere moderne  robotjagere fra Russland ble innkjøpt. Det finnes også planer om å konstruere hangarfartøy og større amfibiefartøy. Derutover har det marine flyvåpen fått forsterkning med blant annet nye angreps- og jagerfly.


== Galleri ==

		
		
		


== Litteratur ==
Erickson Andrew S., Goldstein Lyle., Lord Carnes: China goes to sea: maritime transformation in comparative historical perspective, 2009, Naval Institute Press, Annapolis, Md., ISBN 978-1-59114-242-3
Shambaugh, David L. (2002): Modernizing China's military: progress, problems, and prospects. Berkeley: University of California Press.


== Eksterne lenker ==
Sinodefence
Globalsecurity
PLA idag (svensk side)
Charles Sherwood Stratton

Charles Sherwood Stratton (født 4. januar 1838, død 15. juli 1883) var en kortvokst amerikansk artist som opptrådte under artistnavnet General Tom Thumb («general Tommeliten») eller bare Tom Thumb. Han oppnådde stor berømmelse som en av de tidligste hovedattraksjonene i «humbugkongen» og sirkuspioneren  P. T. Barnums freak show-forestillinger og framvisninger av kuriositeter i Barnum's American Museum.


== Referanser ==


== Eksterne lenker ==
(en) Charles Sherwood Stratton – kategori av bilder, video eller lyd på Commons
Helge Eftedal

Helge Eftedal (født 16. mai 1951 i Hedrum, død 31. januar 2019) var en norsk gitarist og sanger. Han er kjent som tidligere sologitarist i danseorkesteret Torry Enghs, sammen med bandet ga han ut LP-en Stop i 1975. Han var på 1960-tallet gitarist i rockebandet Cops Ltd.
Eftedal omkom i en brann i Larvik.


== Diskografi ==
Torry Enghs: Stop (1975)
Diverse artister: Gammalpop 2 (1975)
Torry Enghs 76 (1976)


== Referanser ==


== Eksterne lenker ==
(no) Helge Eftedal på NLIs Lokalhistoriewiki.
Gangskaret (Svalbard)

Gangskaret er et fjellpass på Spitsbergen på Svalbard, rundt 15 kilometer sør-sørøst for Longyearbyen. Høyden er rundt 400 moh. Det ligger mellom Todalen (en sidedal til Adventdalen) i nord og Gangdalen (en sidedal til Reindalen) i sør. Bare en kilometer nord for toppen av skaret kommer også Bødalen (en sidedal til Colesdalen) inn fra vest.
Navnet hentyder til at skaret er farbart til fots.


== Referanser ==
Llumpa (distrikt)

Llumpa er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021306 og hovedstaden er Llumpa. Distriktet ble opprettet den 28. oktober 1889.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Lucma (distrikt i Mariscal Luzuriaga)

Lucma er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021307 og hovedstaden er Lucma. Distriktet ble opprettet den 3. mai 1960.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Musga (distrikt)

Musga er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021308 og hovedstaden er Musga. Distriktet ble opprettet den 12. mai 1962.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Vågsfjellet

Vågsfjellet er et av fjellene som utgjør Hamarøytindan i Hamarøy kommune i Nordland.
Fjellet har en høyde på 948 meter over havet og er det høyeste av tindene i den ytre delen av Hamarøy. Fjellet ligger i den sørlige delen av fjellrekken, 4,3 kilometer nord-nordøst for Skutvik, med Nordtinden i nordøst og Sørtinden i vest. På nordsiden av Vågsfjellet ligger Dalsosen, som kommer inn fra Vestfjorden, og på sørsiden går foten av fjellet rett opp fra Fjellvatnet.


== Se også ==
Gasskatjåhkkå


== Referanser ==
Piscobamba (distrikt)

Piscobamba er et distrikt i provinsen Mariscal Luzuriaga i regionen Ancash i Peru. Distriktets nasjonale statistikkode er 021301 og hovedstaden er Piscobamba.


== Referanser ==


== Eksterne lenker ==
Censos Nacionales: XI de Población y VI de Vivienda 2007.
Vennskapsbrua

Vennskapsbrua (spansk: Puente Internacional de la Amistad; portugisisk: Ponte Internacional da Amizade) er en bro over Paranáelva som forbinder den brasilianske byen Foz do Iguaçu og den paraguayanske byen Ciudad del Este. Broen er 552,4 meter lang og ble åpnet i 1965. Den er viktig både for Foz do Iguaçu og hele Paraguays økonomi, ettersom størstedelen av Paraguays eksport og import fraktes over den.


== Eksterne lenker ==
(en) Ponte Internacional da Amizade – kategori av bilder, video eller lyd på Commons
Emar

Emar (dagens Tell Meskene) var en amorittisk oldstidsby i nordøstlige Syria ved elven Eufrat i det området hvor elven bøyde seg i bue, men som i dag ligger ved kysten av den kunstig skapte innsjøen Asadsjøen. Stedet i dag heter Tell Meskene i den syriske guvernementet Aleppo.
Ved siden av andre oldtidsbyer som Ugarit, Mari og Ebla, er Emar blant de viktigste arkeologiske stedene i Syria. På stedet har man funnet en rekke kileskrifter, de fleste på akkadisk. I disse tekstene, datert fra 1300-tallet f.Kr. og fram til Emars undergang i 1187 f.Kr., foruten også informasjon fra flere utgravninger siden 1970-tallet, har Emar framstått som et betydningsfullt handelssenter i bronsealderen. Emar hadde en framtredende posisjon mellom maktsentra i øvre Mesopotamia, Anatolia og Syria. I motsetningen til andre byer er de teksttavlene som er avdekket i Emar ikke fra myndighetene eller de kongelige, men nedtegner private transaksjoner, lovtekster, forhandlinger om fast eiendom, ekteskap, testamenter, formelle adopsjoner og lignende. I huset til en prest ble det avdekket et bibliotek med litterære og leksikalske tekster i den mesopotamiske tradisjonen, foruten også rituelle tekster for den lokale religionskulten.


== Referanser ==
Kohib

Øivind Andersen Sjøvoll, bedre kjent under artistnavnet Kohib, (født 1975) er en norsk DJ og klubbarrangør fra Sortland.
Han har gitt ut et album og tre EP-er gjennom plateselskapet Beatservice Records i Tromsø. Han ga ut sin første EP i 2007, debutalbumet Make Fire i 2010 og EP-en Solar Day i 2012. Sjøvoll spiller også i elektropopbandet F.A.C.E sammen med blant annet Per Kristian Trollvik.I 2017 startet han duoen High Heeled Giants sammen med vokalisten Helle Larsen. De ga ut singelen Fake Vendetta på Beatservice Records samme år.I 2020 ga Kohib ut albumet In Mountains.


== Diskografi ==
2020 In Mountains
2012 Solar Day (EP) Beatservice Records
2011 Make Fire – The Remixes (Digital EP) Beatservice Records
2010 Make Fire, Beatservice Records
2007 Upnorth Balkan Beats – the Kohib Remixes (EP)


== Referanser ==


== Eksterne lenker ==
Kohib på Beatservice
Kohib på MySpace
Kohib på last.fm
Kohib i Spotify
Kohib på Soundcloud
Mundilfare

Mundilfare (norrønt: Mundilfari) var i norrøn mytologi faren til gudene Sol og Måne. Mundilfare var selv trolig et menneske, men barna hans var så vakre at han sammenlignet dem med de lysende himmelegemene. Som straff for dette overmotet tok æsene ifra ham barna og satte dem til å kjøre den virkelige sola og månen over himmelen.


== Referanser ==
Zeltus amasa

Zeltus amasa er en glansvinge som tilhører underfamilien stjertvinger (Theclinae).


== Utseende ==
En middelsstor stjertvinge, bakvingen med tre lange, krøllete stjerter som henger som frynser bak vingen. Oversiden er blå ved roten, mesteparten av forvingen er svart. Undersiden er blek ved roten, okerfarget i den ytre delen, med brune tverrstriper og to svarte flekker ved bakhjørnet.


== Utbredelse ==
Arten er utbredt i Sørøst-Asia, fra India i vest til Sumbawa i øst.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger (Theclinae)
stamme Hypolycaenini Swinhoe, 1910
slekten Zeltus de Nicéville, 1890
Zeltus amasa (Hewitson, 1865)
Zeltus amasa amasa (Hewitson, 1865)
Zeltus amasa censorinus Frühstorfer, 1912
Zeltus amasa gratidianus Frühstorfer, 1912
Zeltus amasa masaya Takanami, 1984
Zeltus amasa maximinianus Frühstorfer, 1912
Zeltus amasa miyatakei Hayashi, 1976
Zeltus amasa pomaedius Frühstorfer, 1912


== Eksterne lenker ==
(en) Zeltus amasa i Global Biodiversity Information Facility 
(en) Zeltus amasa hos NCBI 
(en) Kategori:Zeltus amasa – bilder, video eller lyd på Wikimedia Commons 
Brower, Andrew V. Z. 2007. Zeltus i The Tree of Life Web Project, [http://tolweb.org/ http://tolweb.org
www.funet.fi – Zeltus
Idrimi

Idrimi var konge av Alalakh i det 15. århundre f.Kr. Han var en semittisk sønn av kongen av Aleppo som hadde blitt avsatt av Barattarna, konge av Mitanni. Likevel lyktes han i å gjenvinne sin plass og ble anerkjent som en vasall av Barattarna. Idrimi grunnla kongedømmet Mushki, og styrte fra Alalakh som en vasall til Mitanni. Han invaderte de hetittiske territorier i nord, noe som resulterte i en avtale med landet Kizzuwatna.
Innskriften på statuen av Idrimi er en biografi, skrevet i jeg-form.


== Referanser ==
Haitian Health Foundation

Haitian Health Foundation (HHF) er en amerikansk ideell organisasjon som arbeider på landsbygda sørvest i Haiti for å gi helsetjenester, utviklingshjelp, nødhjelp og utdanning.
HHF er støttet av private donorer, USAID og andre ikke-statlige organisasjoner, i tillegg til at de får støtte gjennom at folk leverer klær, gjenstander og lignende, og de frivillige som arbeider for organisasjonen. Hovedkvarteret deres ligger i Norwich i Connecticut, og den nåværende direktøren er Jeremiah J. Lowney, som også grunnla organisasjonen. Den nåværende daglige lederen er E. Marilyn Lowney.


== Eksterne lenker ==
Nettstaden til Haitian Health Foundation.
Le Nouvelliste

Le Nouvelliste er en franskspråklig avis som kommer ut daglig i Port-au-Prince i Haiti og distribueres til hele landet – særlig i hovedstaden og 18 av de større byene.
Avisa ble grunnlagt i 1898 av Guillaume Chéraquit, opprinnelig under navnet Le Matin, men ble Le Nouvelliste femten måneder senere. Trykkinga var det Chéraquits venn Henri Chauvet som sto for. I dag er Le Nouvelliste den eldste og største dagsavisen i landet.


== Eksterne lenker ==
(fr) Offisielt nettsted 
(en) Le Nouvelliste (Haiti) – kategori av bilder, video eller lyd på Commons 
Le Nouvelliste på nett
Historiske utgaver av Le Nouvelliste i the Digital Library of the Caribbean
Atle Tronsmoen

Atle Norum Tronsmoen (født 24. september 1993) er en norsk fotballspiller som spiller for Drøbak-Frogn. Han har tidligere spilt for Hamarkameratene, hvor han seriedebuterte i oktober 2011. 
Han spilte guttefotball for Vang Fotballag før han deretter gikk gradene i HamKam-systemet, og i mars 2012 var han en av Hamarkameratenes elleve egenproduserte spillere i en statistikk gjennomført av Norges Fotballforbund. Tronsmoen fikk sin seriedebut mot Mjøndalen IF den 9. oktober 2011, og ifølge trener Vegard Skogheim hadde han potensial til å «bli en ordentlig dribleving, men han trenger litt mer kjøtt på kroppen».Høsten 2014 begynte Tronsmoen på NMBU, og etter hvert begynte han på universitetslaget NMBUI. Det tok ikke lang tid før han fant igjen formen fra 2012-sesongen. September 2016 signerte Tronsmoen for Drøbak-Frogn i 3. divisjon, hvor han spiller ut sesongen 2018. Han debuterte med scoring mot Follo 2, 3. oktober 2016, da han kom inn mot slutten av kampen i 8-2 seieren.


== Referanser ==


== Eksterne lenker ==
(en) Atle Tronsmoen – Transfermarkt 
NIFS.no – Spillerprofil
Fotball.no - Spillerprofil
Norve

Norve eller Narve (norrønt: Nǫrr, dativ Nǫrvi, Nǫrfi, Narfi) er i norrøn mytologi en av jotnene, far til Natt (norrønt Nátt, Nótt), ei gyger som ble gift med jotnen Naglfare. Norve spiller ingen stor mytologisk rolle, men nevnes kortvarig i Vavtrudnesmål, Allvismål og Gylvaginning.
Norve må ikke forveksles med Narve (Narfi, Nari), en sønn av Loke med likelydende navn..


== Referanser ==
Fylkesvei 4184

Fylkesvei 4184 går mellom Moi i Kvinesdal og Kollemo i Hægebostad. Veien ble oppgradert fra kommunal vei 15. oktober 2011.Frem til 2019 hadde veien betegnelsen fylkesvei 760 (Vest-Agder).


== Kommuner og knutepunkter ==

 KvinesdalÅrliveien 

 HægebostadLidraget 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4184
(no) Statens vegvesen – trafikkmeldinger
Kent Härstedt

Kent Härstedt (født 29. januar 1965 i Helsingborg) er en svensk politiker for Socialdemokraterna, og har vært riksdagsmedlem i Sverige siden 1998. Han ble valgt inn i riksdagen for Skåne läns västra valkrets på plass 152.
Som politisk aktiv siden en alder av 16 år, ble Härstedt valgt inn i Helsingborgs kommunestyre, khvor han ble sittende i seks år. Han arbeidet som politisk rådgiver for Pierre Schori mellom 1994 og 1996, og som uavhengig skribent for blant andre Svenska Dagbladet, Helsingborgs Dagblad og Arbetarebladet. Härstedt ble valgt inn i riksdagen første gang i 1998, og har, med unntak av et kort opphold i 2003, sittet der kontinuerlig fram til i dag. I 2004 og 2005 var han alkoholutreder for den svenske regjeringen.Mellom 1999 og 2005 var han leder for den svenske grenen av UNICEF.Härstedt er en av de overlevende etter Estoniaforliset i 1994.


== Som alkoholutreder ==
I mars 2005 foreslo Härstedt, i rollen som den svenske regjeringens alkoholutreder, i sin rapport Gränslös utmaning – alkoholpolitik i ny tid (SOU 2005:25), at alkoholavgifter på øl og vin burde reduseres med 30 %, og at innsatsen i større grad heller burde ha vært rettet mot informasjon og andre forebyggende tiltak. Rapporten, samt Härstedts forslag, framprovoserte negative reaksjoner fra Sveriges ledende avholdsorganisasjon, IOGT-NTO, samt lederen for organisasjonen Sven-Olov Carlsson, som hevdet at eneste effekt fra lavere priser ville være at folk ville drikke mer, og at mens forebyggende tiltak er viktig, har de aldri hatt samme effekt som høye priser.


== Referanser ==


== Eksterne lenker ==
(en) Kent Härstedt – kategori av bilder, video eller lyd på Commons 
(sv) Kent Härstedt hos Sveriges riksdag 
(en) Kent Härstedt hos Europarådets parlamentarikerforsamling 
Riksdagen: Kent Härstedt (s)
Kent Härstedt (personlig hjemmeside)
Vekoma

Vekoma er en nederlandsk produsent av berg-og-dal-baner og andre park- og tivoli-attraksjoner. Selskapet ble grunnlagt i 1926 av Hendrik op het Veld under navnet "Veld Koning Machinefabriek", og produserte i starten utstyr til jordbruks- og gruve-industrien. I 1967 produserte de sin første attraksjon, et pariserhjul, og utover 1970-tallet spesialiserte de seg på å produsere attraksjoner til fornøyelsesparker. Selskapet har siden da vokst til å bli en av de ledene produsentene av berg-og-dal-baner i verden med 263 leverte baner.


== Baner i Norge ==
Vekoma er leverandør av attraksjoner til flere store parker i Norge, blant annet Tusenfryd og Kongeparken. Følgende baner er levert til norske parker:


== Referanser ==


== Eksterne lenker ==
(en) Offisielt nettsted 
(en) Vekoma – kategori av bilder, video eller lyd på Commons 
(en) Vekoma – galleri av bilder, video eller lyd på Commons
Jørn Johansen

Jørn Johansen (født 10. april 1964 i Fredrikstad) er en norsk journalist og musiker. 
Johansen er kommunikasjonssjef for Deichman, folkebibliotekene i Oslo (2015). Han var kommunikasjonsdirektør for Plan International i London (2014-2015). Johansen var kommunikasjonssjef og konstituert generalsekretær i Plan Norge (2012-2014). Han har tidligere vært programredaktør i P4 Radio Hele Norge (2008–2011) og radiosjef i Orkla Media (senere Edda Media). Han har også vært journalist, vaktsjef og programleder i NRK (1992–2001), samt journalist, nyhetsredaktør og ansvarlig redaktør i Østlandets Blad (2002–2005) og Moss Dagblad (1983–1992). 
Johansen var gitarist og låtskriver i poprockbandet Weld som blant annet ga ut albumene Natural Tools (1994) og Hello walls (1995). Med Natural Tools ble Weld kåret til Årets nykommer under Spellemannprisen 1994.
Steinbed

Et steinbed er et hagearrangement som befinner seg enten på fjellgrunn, eller knyttet til en kunstig  eller naturlig steinrøys. Plantene som brukes er ofte av det nøysomme slaget, som tåler skrinn jord og tørke. Dette kan imidlertid variere ut fra hvilke forberedelser som er gjort før utplantning. Det kan også ha betydning hvorvidt bedet blir lagt ved et naturlig vannsig.
Steinene kan inngå som del av det dekorative. I japanskinspirerte hager vil stein og vann gjerne utgjøre hovedelementene. Plantene blir da i større grad utvalgt som elementer i en totalitet.
Bergblom

Bergblom (Bergenia) er en gammel klassisk hageplante i sildrefamilien.
Planten er en flerårig staude og finnes i flere forskjellige sorter. Bergblom får store, tykke og dekorative blader i rosetter som holder seg grønne hele året rundt. I mai til juni blomstrer de med rødrosa blomster på tykke stilker opptil 50 cm høy.
Bergblom brukes mye i hager som markdekkende, langs kanter og på fjell- og berggrunn. Den kan trives under de fleste forhold, men liker seg aller best i sol til halvskygge. På solrike plasser får bladene en rødlig farge på høsten. Kultivaren 'Rotblum' er en av de mest brukte sortene av bergblom i Norge.


== Eksterne lenker ==
(en) Bergblom i Encyclopedia of Life 
(en) Bergblom i Global Biodiversity Information Facility 
(no) Bergblom hos Artsdatabanken 
(sv) Bergblom hos Dyntaxa 
(en) Bergblom hos ITIS 
(en) Bergblom hos NCBI 
(en) Bergblom hos The International Plant Names Index 
(en) Bergblom hos Tropicos 
(en) Kategori:Bergenia – bilder, video eller lyd på Wikimedia Commons 
(en) Bergenia – galleri av bilder, video eller lyd på Wikimedia Commons 
Bergenia – detaljert informasjon på Wikispecies
Troy Dumais

Troy Dumais (født 21. januar 1980) er en amerikansk stuper, som for det meste konkurrerer i 3 meter springbrett. Han vil representere USA under Sommer-OL 2012 i London, der han ble kvalifisert via VM i svømming 2011.


== Eksterne lenker ==
(en) Troy Dumais – Olympics.com 
(en) Troy Dumais – Olympedia 
(en) Troy Dumais – Sports-Reference (OL-resultater – arkivert) 
(en) Troy Dumais – USAs olympiske komité 
(en) Troy Dumais – FINA 
(en) Troy Dumais – TheSports.org 
(de) Troy Dumais – Institut für Angewandte Trainingswissenschaft (stuping)
Yahel Castillo

Yahel Castillo (født 6. juni 1987 i Guadalajara) er en meksikansk stuper som hovedsakelig konkurrerer i 3 meter springbrett. Han representerte Mexico under Sommer-OL 2012 i London. Han tok bronsemedalje i VM i svømming 2011.


== Eksterne lenker ==
(en) Yahel Castillo – Olympedia 
(en) Yahel Castillo – Sports-Reference (OL-resultater – arkivert) 
(en) Yahel Castillo – FINA 
(de) Yahel Castillo – Institut für Angewandte Trainingswissenschaft (stuping)
Oleksij Pryhorov

Oleksij Viktorovytsj Pryhorov, ukrainsk Олексій Вікторович Пригоров (født 25. juni 1987) er en ukrainsk stuper, som for det meste konkurrerer i 3 meter springbrett. Han vil representere Ukraina under Sommer-OL 2012 i London, der han ble kvalifisert via VM i svømming 2011. Han har bronse fra 3 meter synkron fra Sommer-OL 2008.


== Eksterne lenker ==
(en) Oleksij Pryhorov – Olympedia 
(en) Oleksij Pryhorov – Sports-Reference (OL-resultater – arkivert) 
(en) Oleksij Pryhorov – TheSports.org 
(de) Oleksij Pryhorov – Institut für Angewandte Trainingswissenschaft (stuping)
Patrick Hausding

Patrick Hausding (født 9. mars 1989) er en tysk stuper, som for det meste konkurrerer i 3 meter springbrett. Han vil representere Tyskland under Sommer-OL 2012 i London, der han ble kvalifisert via EM i stuping 2011. Han har sølv i 10 meter synkronstup sammen med Sascha Klein fra Sommer-OL 2008.
Under Sommer-OL 2020 i Tokyo som ble arrangert i 2021, ble han nummer 21 på 3 meter og tok bronse på 3 meter synkron.


== Referanser ==


== Eksterne lenker ==
(en) Patrick Hausding – kategori av bilder, video eller lyd på Commons 
(de) Patrick Hausding – Munzinger Sportsarchiv 
(en) Patrick Hausding – Olympics.com 
(en) Patrick Hausding – Olympic.org 
(en) Patrick Hausding – Olympedia 
(en) Patrick Hausding – Sports-Reference (OL-resultater – arkivert) 
(de) Patrick Hausding – Tysklands olympiske komité 
(en) Patrick Hausding – FINA 
(en) Patrick Hausding – TheSports.org 
(de) Patrick Hausding – Institut für Angewandte Trainingswissenschaft (stuping)
Yeoh Ken Nee

Yeoh Ken Nee (født 30. april 1983) er en malaysisk stuper, som for det meste konkurrerer i 3 meter springbrett. Han vil representere Malaysia under Sommer-OL 2012 i London, der han ble kvalifisert via Asia Diving Cup.


== Eksterne lenker ==
(en) Yeoh Ken Nee – Olympics.com 
(en) Yeoh Ken Nee – Olympedia 
(en) Yeoh Ken Nee – Sports-Reference (OL-resultater – arkivert) 
(en) Yeoh Ken Nee – Commonwealth Games Federation 
(en) Yeoh Ken Nee – FINA 
(de) Yeoh Ken Nee – Institut für Angewandte Trainingswissenschaft (stuping)
Illja Kvasja

Illja Olehovytsj Kvasja, ukrainsk Ілля Олегович Кваша (født 5. mars 1988) er en ukrainsk stuper, som for det meste konkurrerer i 3 meter springbrett. Han vil representere Ukraina under Sommer-OL 2012 i London, der han ble kvalifisert via FINA Diving World Cup. Han har bronse fra Sommer-OL 2008.


== Eksterne lenker ==
(en) Illja Kvasja – Olympedia 
(en) Illja Kvasja – Sports-Reference (OL-resultater – arkivert) 
(en) Illja Kvasja – TheSports.org 
(de) Illja Kvasja – Institut für Angewandte Trainingswissenschaft (stuping)
Chris Colwill

Chris Colwill (født 11. september 1984 i Brandon i Hillsborough County i Florida) er en amerikansk stuper, som for det meste konkurrerer i 3 meter springbrett. Han vil representere USA under Sommer-OL 2012 i London, der han ble kvalifisert via FINA Diving World Cup.


== Eksterne lenker ==
(en) Chris Colwill – Olympics.com 
(en) Chris Colwill – Olympedia 
(en) Chris Colwill – Sports-Reference (OL-resultater – arkivert) 
(en) Chris Colwill – USAs olympiske komité 
(en) Chris Colwill – FINA 
(en) Chris Colwill – TheSports.org 
(de) Chris Colwill – Institut für Angewandte Trainingswissenschaft (stuping)
Michele Benedetti

Michele Benedetti (født 17. januar 1984) er en italiensk stuper, som for det meste konkurrerer i 3 meter springbrett. Han vil representere Italia under Sommer-OL 2012 i London, der han ble kvalifisert via FINA Diving World Cup.


== Eksterne lenker ==
(en) Michele Benedetti – Olympedia 
(en) Michele Benedetti – Sports-Reference (OL-resultater – arkivert) 
(de) Michele Benedetti – Institut für Angewandte Trainingswissenschaft (stuping)